**Kosta Runjaic** (s. 4. kesäkuuta 1971) on saksalainen jalkapallovalmentaja ja entinen pelaaja. Kesästä 2022 lähtien hän on toiminut puolalaisen Legia Varsovan päävalmentajana.

Ura
---

Kroatialaislähtöisten vanhempien lapsena Wienissä syntyneen Runjaicin pelaajaura jäi varsin vaatimattomaksi. Hän pelasi nuorena kotikaupungissaan Rüsselsheimissä sekä SV 07 Raunheimin ja FSV Frankfurtin joukkueissa. Runjaic aloitti valmennusuransa 1. FC Kaiserslauternin reservijoukkueen valmentajana ja luotsasi myös SV Wehen Wiesbadenin reservivalmentajana. Syyskuussa 2008 Runjaic siirtyi VfR Aalenin apuvalmentajaksi ja työskenteli seurassa Jürgen Kohlerin ja Petrik Sanderin aisaparina. Maaliskuussa 2010 Runjaicista tuli SV Darmstadtin päävalmentaja.

Runjaicin johdolla Darmstadt säilytti kaudella 2009/10 sarjapaikkansa Regionalligasa ja Runjaic sai jatkaa päävalmentajana. Kaudella 2010/11 hän luotsasi seuran Regionalliga Südin mestariksi ja nousuun sarjaporrasta ylemmäs. Kaudella 2011/12 Darmstadt säilytti Runjaicin johdolla sarjapaikkansa ollen 15:s. Syyskuussa 2012 Runjaic jätti seuran ja siirtyi MSV Duisburgin päävalmentajaksi. Runjaic ei hyvästä yrityksestä huolimatta onnistunut pelastamaan Duisburgia putoamiselta 2. Bundesliigasta ja erosi tehtävästään kauden jälkeen.

Syyskuussa 2013 Runjaic palasi 1. FC Kaiserslauternin palvelukseen päävalmentajaksi. Runjaic luotsasi Kaiserslauternin kahteen otteeseen 2. Bundesliigassa neljänneksi eli niukasti nousukarsintojen ulkopuolelle. Kehnosti alkaneen kauden 2015/16 vuoksi seura purki Runjaicin sopimuksen syyskuussa 2015.

Kesällä 2016 Runjaicista tuli TSV 1860 Münchenin päävalmentaja. Surkeasti alkaneen alkukauden jälkeen Runjaic sai potkut tehtävistään marraskuun lopussa 2016.

Marraskuun alussa 2017 Runjaicista tuli Puolan Ekstraklasan viimeisenä olleen Pogoń Szczecinin päävalmentaja. Runjaic luotsasi seuran parhaimmillaan liigassa toiseksi kaudella 2021/22. Kesällä 2022 hän siirtyi Legia Varsovan päävalmentajaksi kaksivuotisella sopimuksella.

Meriitit
--------

* Regionalliga Süd: 2011

Lähteet
-------

1. ↑  Kosta Runjaic
2. ↑  Kosta Runjaic wechselt von Darmstadt nach Duisburg (Arkistoitu – Internet Archive)
3. ↑  Runjaic bestätigt MSV-Abgang (Arkistoitu – Internet Archive)
4. ↑  Fix: Kosta Runjaic wird neuer FCK-Cheftrainer
5. ↑  RUNJAIC TRITT ZURÜCK - FÜNFSTÜCK WIRD NEUER CHEFTRAINER
6. ↑  KOSTA RUNJAIC WIRD NEUER CHEFTRAINER BEI 1860
7. ↑  1860 München entlässt Coach Runjaic
8. ↑  Kosta Runjaić trenerem Pogoni
9. ↑  Kosta Runjaić trenerem Legii Warszawa


|  |  |  |
| --- | --- | --- |
| Edeltäjä:**Oliver Reck** | **MSV Duisburgin päävalmentaja**9/2012–2013 | Seuraaja:**Karsten Baumann** |

|  |  |  |
| --- | --- | --- |
| Edeltäjä:**Franco Foda** | **1. FC Kaiserslauternin päävalmentaja**9/2013–9/2015 | Seuraaja:**Konrad Fünfstück** |

|  |  |  |
| --- | --- | --- |
| Edeltäjä:**Daniel Bierofka** | **TSV 1860 Münchenin päävalmentaja**7–11/2016 | Seuraaja:**Vítor Pereira** |

|  |  |  |
| --- | --- | --- |
| Edeltäjä:**Maciej Skorża** | **Pogoń Szczecinin päävalmentaja**11/2017–2022 | Seuraaja:**Jens Gustafsson** |

|  |  |  |
| --- | --- | --- |
| Edeltäjä:**Aleksandar Vuković** | **Legia Varsovan päävalmentaja**2022– | Seuraaja:**–** |